CELEX: 32015D1984
Language: hu
Date: 2015-11-03 00:00:00
Title: A Bizottság (EU) 2015/1984 végrehajtási határozata (2015. november 3.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 9. cikkének (5) bekezdése szerinti bejelentés feltételeinek, formátumainak és eljárásainak megállapításáról (az értesítés a C(2015) 7369. számú dokumentummal történt) (EGT-vonatkozású szöveg)

5.11.2015   
            
            
               HU
            
            
               Az Európai Unió Hivatalos Lapja
            
            
               L 289/18
            
         A BIZOTTSÁG (EU) 2015/1984 VÉGREHAJTÁSI HATÁROZATA
   (2015. november 3.)
   a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 9. cikkének (5) bekezdése szerinti bejelentés feltételeinek, formátumainak és eljárásainak megállapításáról
   
      
         (az értesítés a C(2015) 7369. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről szóló, 2014. július 23-i 910/2014/EU európai parlamenti és tanácsi rendeletre (1) és különösen annak 9. cikke (5) bekezdésére,
   mivel:
   
               (1)
            
            
               Az elektronikus azonosítási rendszerek tagállamok általi bejelentése az elektronikus azonosító eszközök kölcsönös elismerésének alapfeltétele.
            
         
               (2)
            
            
               Az elektronikus azonosítási rendszerek átjárhatóságára és biztonságára irányuló együttműködés egyszerűsített eljárásokat igényel. Mivel a tagállamok közötti, a 910/2014/EU rendelet 12. cikkének (6) bekezdésében említett és az (EU) 2015/296 bizottsági végrehajtási határozatban (2) részletesen szabályozott együttműködés az angol nyelv használatát teszi szükségessé, ugyanezen megoldás alkalmazása az elektronikus azonosítási rendszerek bejelentésének céljából feltételezhetően elősegíti a rendszerek átjárhatóságának és biztonságának biztosítását. A már meglévő dokumentumok fordítása azonban nem okozhat indokolatlan terhet.
            
         
               (3)
            
            
               A rendszerek több, elektronikus azonosító eszközöket kibocsátó fél bevonásával is járhatnak, és/vagy több garanciaszintet is tartalmazhatnak. Az egyértelműség és a jogbiztonság érdekében az ilyen rendszerek bejelentésére egyetlen eljárásnak kell vonatkoznia, amelynek keretében az elektronikus azonosító eszközöket kibocsátó minden egyes fél és/vagy minden egyes garanciaszint tekintetében külön bejelentési űrlap szükséges.
            
         
               (4)
            
            
               Az elektronikus azonosítási rendszerek megszervezése tagállamonként változó, és állami és magánszektorbeli szereplőket egyaránt érinthet. Jóllehet a bejelentési űrlap célja, hogy a lehető legpontosabb információkat lehessen benyújtani többek között az elektronikus azonosítási folyamatban érintett különböző hatóságokról vagy szervezetekről, nem szükséges felsorolni például valamennyi érintett helyi önkormányzatot. Ebben az esetben a bejelentési űrlap megfelelő rovatában a hatóság vagy entitás közigazgatási szintjét kell feltüntetni.
            
         
               (5)
            
            
               Az elektronikus azonosító eszköz kölcsönös elismerésének előfeltétele, hogy a tagállam a 910/2014/EU rendelet 7. cikkének g) pontjában előírtaknak megfelelően a bejelentést megelőzően eljuttassa az elektronikus azonosítási rendszerek leírását a többi tagállamnak. Az e végrehajtási aktusban meghatározott bejelentési űrlapot a rendszer többi tagállamnak történő bemutatása összefüggésében kell használni, az (EU) 2015/296 végrehajtási határozat 10. cikkének (2) bekezdésében előírt partneri felülvizsgálat lehetővé tétele érdekében.
            
         
               (6)
            
            
               A 910/2014/EU rendelet 9. cikkének (3) bekezdésében előírt, a bejelentés Bizottság általi közzétételére vonatkozó határidő kezdetének az űrlap hiánytalan benyújtásának napja tekintendő. A bejelentési űrlap nem tekinthető hiánytalannak, ha a Bizottságnak további információkat vagy pontosítást kell kérelmeznie.
            
         
               (7)
            
            
               A bejelentési űrlap egységes használatának biztosítása érdekében helyénvaló, hogy a Bizottság iránymutatást nyújtson a tagállamoknak, különösen abból a szempontból, hogy a bejelentési űrlapban foglaltak módosítása újbóli bejelentést tesz-e szükségessé.
            
         
               (8)
            
            
               Az ebben a határozatban előírt intézkedések összhangban vannak a 910/2014/EU rendelet 48. cikkében említett bizottság véleményével,
            
         ELFOGADTA EZT A HATÁROZATOT:
   1. cikk
   Célkitűzés
   A 910/2014/EU rendelet 9. cikke (5) bekezdésének megfelelően e határozat megállapítja az elektronikus azonosítási rendszerek Bizottság számára történő bejelentésének feltételeit, formátumait és eljárásait.
   2. cikk
   A bejelentés nyelve
   (1)   A bejelentés nyelve az angol nyelv. A 3. cikk (1) bekezdésében említett bejelentési űrlapot angolul kell kitölteni.
   (2)   Az (1) bekezdés sérelme nélkül a tagállamok nem kötelesek a melléklet 4.4. pontjában említett alátámasztó dokumentumokat lefordítani, ha az indokolatlan terhet jelentene számukra.
   3. cikk
   Bejelentési eljárás és formátumok
   (1)   A bejelentést elektronikus formában, a mellékletben meghatározott formátum szerint kell benyújtani.
   (2)   Amennyiben egy rendszerben több, az elektronikus azonosító eszköz kibocsátásáért felelős szereplő működik, és/vagy a rendszer több garanciaszintet tartalmaz, a bejelentési űrlap 3.2. pontját vagy adott esetben a 4.2. pontját külön ki kell tölteni az elektronikus azonosító eszköz kibocsátásáért felelős egyes szereplők és/vagy az egyes garanciaszintek vonatkozásában.
   (3)   Amennyiben a mellékletben szereplő űrlapon bejelenteni szándékozott hatóságok, felek, szervezetek vagy testületek, különösen az egyedi személyazonosító adatok nyilvántartásba vételének folyamatát kezelő felek vagy az elektronikus azonosító eszközt kibocsátó felek ugyanazon szabályrendszer és ugyanazon eljárások szerint járnak el, mindenekelőtt abban az esetben, ha regionális vagy helyi hatóságokról van szó, a következő konkrét szabályok alkalmazandók:
   
               a)
            
            
               a bejelentési űrlap valamennyi ilyen fél vonatkozásában egyszerre kitölthető;
            
         
               b)
            
            
               a bejelentési űrlapon feltüntethetők az adott funkcionális vagy földrajzi szerkezeti szint azonosításához szükséges információk.
            
         (4)   A Bizottság elektronikusan megerősíti a bejelentés megérkezését.
   (5)   A Bizottság a következő esetekben további információk benyújtását kérheti, vagy pontosítást igényelhet:
   
               a)
            
            
               a bejelentési űrlapot nem megfelelően töltötték ki;
            
         
               b)
            
            
               az űrlapon vagy az alátámasztó dokumentumokban egyértelmű hiba fordul elő;
            
         
               c)
            
            
               a bejelentést megelőzően nem került sor a 910/2014/EU rendelet 7. cikkének g) pontja szerinti, az elektronikus azonosítási rendszerre vonatkozó leírás benyújtására a többi tagállam részére.
            
         (6)   Amennyiben az (5) bekezdésben említett további információ vagy pontosítás szükséges, a bejelentés csak akkor tekinthető hiánytalannak, ha a kiegészítő információkat vagy a pontosítást benyújtották a Bizottság számára.
   4. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2015. november 3-án.
      
         
            a Bizottság részéről
         
         Günther OETTINGER
         
            a Bizottság tagja
         
      
   
   
      (1)  HL L 257., 2014.8.28., 73. o.
   
   
      (2)  A Bizottság 2015. február 24-i (EU) 2015/296 végrehajtási határozata a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 12. cikkének (7) bekezdése értelmében vett, a tagállamok által az elektronikus azonosítás területén folytatandó együttműködésre vonatkozó eljárási szabályok megállapításáról (HL L 53., 2015.2.25., 14. o.).
   
      MELLÉKLET
      
         BEJELENTÉSI ŰRLAP A 910/2014/EU RENDELET 9. CIKKÉNEK (5) BEKEZDÉSE SZERINTI ELEKTRONIKUS AZONOSÍTÁSI RENDSZERHEZ
      
      (Kérjük, illessze be a tagállam nevét) értesíti az Európai Bizottságot a 910/2014/EU rendelet 9. cikke (3) bekezdésében említett listán közzétételre kerülő elektronikus azonosítási rendszerről, és megerősíti az alábbiakat:
      
                  —
               
               
                  a bejelentésben szereplő információk összhangban vannak a 910/2014/EU rendelet 7. cikkének g) pontja szerint az együttműködési hálózatnak eljuttatott információkkal, továbbá
               
            
                  —
               
               
                  az elektronikus azonosítási rendszer felhasználható legalább egy, közszférabeli testület által nyújtott szolgáltatáshoz való hozzáféréshez a következő tagállamban: (kérjük, illessze be a tagállam nevét).
               
            
         Dátum
      
      
         [elektronikus aláírás]
      
      1.   Általános adatok
      
      
                  A program neve (ha van)
               
               
                  Garanciaszint (alacsony, jelentős vagy magas)
               
            
                   
               
               
                   
               
            2.   A rendszerért felelős hatóság(ok)
      
      
                  A hatóság(ok) neve
               
               
                  Postai cím(ek)
               
               
                  E-mail cím(ek)
               
               
                  Telefonszám
               
            
                   
               
               
                   
               
               
                   
               
               
                   
               
            3.   Az érintett felekre, szervezetekre és testületekre vonatkozó információk (több fél, szervezet vagy testület esetén kérjük, sorolja fel valamennyit, a 3. cikk (2) és (3) bekezdésének megfelelően)
      
      3.1.   Az egyedi személyazonosító adatok nyilvántartásba vételének folyamatát kezelő szervezet
      
      Az egyedi személyazonosító adatok nyilvántartásba vételének folyamatát kezelő szervezet neve
      3.2.   Az elektronikus azonosító eszközt kibocsátó fél
      
      
                  Az elektronikus azonosító eszközt kibocsátó fél neve, valamint annak feltüntetése, hogy e felet említi-e a 910/2014/EU rendelet 7. cikke a) pontjának i., ii. és iii. alpontja
               
            
                   
               
            
                  7. cikk a) pont i. alpont ☐
               
               
                  7. cikk a) pont ii. alpont ☐
               
               
                  7. cikk a) pont iii. alpont ☐
               
            3.3.   A hitelesítési eljárást működtető fél
      
      A hitelesítési eljárást működtető fél neve
      3.4.   Felügyeleti szerv
      
      A felügyeleti szerv neve
      
         (Kérjük, adja meg a nevet/neveket)
      
      4.   Az elektronikus azonosítási rendszer leírása
      
      Az alábbi leírások mindegyikéhez csatolható(k) dokumentum(ok)
      
                  a)
               
               
                  Kérjük, ismertesse röviden a programot, ideértve működésének kontextusát és hatókörét
               
            
                  b)
               
               
                  Adott esetben sorolja fel azokat a kiegészítő attribútumokat, amelyek a rendszer keretében természetes személyeknek megadhatók az igénybe vevő fél kérelme alapján
               
            
                  c)
               
               
                  Adott esetben sorolja fel a kiegészítő attribútumokat, amelyek a rendszer keretében jogi személyeknek megadhatók az igénybe vevő fél kérelme alapján
               
            4.1.   Alkalmazandó felügyeleti, felelősségi és igazgatási rendszer
      
      4.1.1.   Alkalmazandó felügyeleti rendszer
      
      Kérjük, ismertesse a felügyeleti rendszert az alábbiak szempontjából:
      
         (adott esetben szolgáltasson információt a 3.4. pontban említett felügyeleti szerv szerepéről, feladatairól és hatásköréről, valamint a szervezetről, amelynek jelentést tesz. Amennyiben a felügyeleti szerv nem tesz jelentést a rendszerért felelős hatóságnak, kérjük, adja meg annak a szervezetnek az adatait, amely számára a szerv jelentést tesz)
      
      
                  a)
               
               
                  az elektronikus azonosító eszközt kibocsátó félre vonatkozó felügyeleti rendszer
               
            
                  b)
               
               
                  a hitelesítési eljárást működtető félre vonatkozó felügyeleti rendszer
               
            4.1.2.   Alkalmazandó felelősségi rendszer
      
      Kérjük, röviden ismertesse az alábbi forgatókönyvekre vonatkozó, alkalmazandó tagállami felelősségi rendszert:
      
                  a)
               
               
                  a tagállam felelőssége a 910/2014/EU rendelet 11. cikkének (1) bekezdése értelmében
               
            
                  b)
               
               
                  az elektronikus azonosító eszközt kibocsátó fél felelőssége a 910/2014/EU rendelet 11. cikkének (2) bekezdése értelmében
               
            
                  c)
               
               
                  a hitelesítési eljárást működtető fél felelőssége a 910/2014/EU rendelet 11. cikkének (3) bekezdése értelmében
               
            4.1.3.   Alkalmazandó igazgatási szabályozás
      
      Kérjük, ismertesse a teljes azonosítási rendszernek, a hitelesítésnek vagy azok veszélyeztetett részeinek a felfüggesztésére vagy visszavonására vonatkozó szabályokat
      4.2.   A rendszer összetevőinek leírása
      
      Kérjük, ismertesse, hogy az (EU) 2015/1502 bizottsági végrehajtási rendelet (1) következő elemei hogyan valósultak meg annak érdekében, hogy a Bizottság számára bejelentendő rendszer keretében az elektronikus azonosító eszköz bizonyos garanciaszintet elérjen.
      
         (tüntesse fel az esetleges elfogadott szabványokat)
      
      4.2.1.   Nyilvántartásba vétel
      
      
                  a)
               
               
                  Igénylés és regisztráció
               
            
                  b)
               
               
                  Személyazonosítás és személyazonosság-ellenőrzés (természetes személy esetén)
               
            
                  c)
               
               
                  Személyazonosítás és személyazonosság-ellenőrzés (jogi személy esetén)
               
            
                  d)
               
               
                  Természetes és jogi személyek elektronikus azonosító eszközeinek egymáshoz rendelése
               
            4.2.2.   Az elektronikus azonosító eszközök irányítása
      
      
                  a)
               
               
                  Az elektronikus azonosító eszköz jellemzői és kialakítása (ideértve adott esetben a biztonsági tanúsításra vonatkozó információkat)
               
            
                  b)
               
               
                  Kibocsátás, átadás és aktiválás
               
            
                  c)
               
               
                  Felfüggesztés, visszavonás és újraaktiválás
               
            
                  d)
               
               
                  Megújítás és csere
               
            4.2.3.   Hitelesítés
      
      Kérjük, ismertesse a hitelesítési mechanizmust, ideértve a közigazgatási szervektől eltérő igénybe vevő felek számára a hitelesítéshez való hozzáférést
      4.2.4.   Irányítás és szervezés
      
      Mutassa be az irányítást és a szervezést az alábbi szempontokból:
      
                  a)
               
               
                  Az irányításra és szervezésre vonatkozó általános rendelkezések
               
            
                  b)
               
               
                  Értesítések közzététele és felhasználói tájékoztatás
               
            
                  c)
               
               
                  Információbiztonsági irányítás
               
            
                  d)
               
               
                  Nyilvántartás
               
            
                  e)
               
               
                  Létesítmények és személyzet
               
            
                  f)
               
               
                  Technikai ellenőrzések
               
            
                  g)
               
               
                  Megfelelőség és audit
               
            4.3.   Átjárhatósági követelmények
      
      Kérjük, mutassa be (EU) 2015/1501 bizottsági végrehajtási rendelet (2) szerinti átjárhatósági és minimális technikai és üzembiztonsági követelmények teljesítésének módját. Sorolja fel és csatolja azokat a dokumentumokat, amelyek további információt nyújtanak a megfelelésről, például az együttműködési hálózat véleménye, külső ellenőrzések stb.
      4.4.   Alátámasztó dokumentumok
      
      Sorolja fel valamennyi benyújtott dokumentumot, és adja meg, hogy mely elemre vonatkoznak. Tüntesse fel a tagállami jogszabályt, amely az e bejelentés szempontjából releváns elektronikus azonosítási szolgáltatáshoz kapcsolódik. Ha van, kérjük, nyújtsa be az angol nyelvű verziót vagy az angol nyelvű fordítást.
      
         (1)  Az elektronikus azonosító eszközök biztonsági szintjeire vonatkozó minimális technikai specifikációknak és eljárásoknak a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 8. cikkének (3) bekezdése szerint történő megállapításáról szóló, 2015. szeptember 8-i (EU) 2015/1502 bizottsági végrehajtási rendelet (HL L 235., 2015.9.9., 7. o.).
      
         (2)  A belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról szóló 910/2014/EU európai parlamenti és tanácsi rendelet 12. cikkének (8) bekezdése szerinti átjárhatósági keretről szóló, 2015. szeptember 8-i (EU) 2015/1501 bizottsági végrehajtási rendelet (HL L 235., 2015.9.9., 1. o.).